SRP tilbud på RUC

Kære Gymnasielærer

Rigtig godt nytår. Roskilde Universitet afholder **SOP/SRP- øvelser indenfor naturvidenskab i uge 9** – og vil gerne invitere dine elever til at deltage.

Øvelsernes indhold er målrettet naturvidenskabeligt interesserede elever, der skal skrive deres projekt med det ene fag i **fysik, kemi, bioteknologi, matematik og biologi.**

* *Antibiotika resistente bakterier (Bioteknologi/biologi)*
* *Stimulering eller dæmpning af mitochondrier (Bioteknologi/biologi)*
* *Komplekse tal og den harmoniske oscillator (Fysik)*
* *Computersimulering af væsker og gasser (Fysik)*
* *Kemisk karakterisering og analyse (Kemi)*
* *Matematisk modellering af leukæmi (Matematik)*

Med øvelserne får eleverne adgang til RUC’s professionelle laboratorier, laver forsøg og får mulighed for at indsamle data, som de kan bruge i deres projekt. De vil blive undervist af forskere og få inspiration til litteratur. Efter øvelserne vil eleverne blive sat i kontakt med hinanden, så de undervejs i opgaveskrivningen kan sparre om det faglige indhold.

Al deltagelse i øvelserne er gratis og finder sted på Roskilde Universitet i uge 9 over 1-2 dages varighed afhængigt af øvelsen. Øvelserne bliver udbudt både i uge 9 og igen i uge 44/ 2025, så både HTX og STX elever kan deltage.

Hvis du har nogle gymnasieelever, som du tror kunne være interesseret i at deltage, må du meget gerne tilmelde dem eller opfordre dem til at tilmelde sig. Vi ved hvor vigtigt det er for eleverne at have noget godt materiale, som de kan bruge i deres SRP/SOP.  **Dine elever kan læse mere og ansøge om at deltage i øvelserne via**[**ruc.dk/SRP-SOP.**](http://ruc.dk/SRP-SOP)

Anden hjælp til SRP/SOP:

* Hvis dine elever har brug for hjælp eller sparring indenfor elektronik, teknik eller design, kan de kontakte RUC’s Fablab, ved at sende en mail med emne ”SRP/SOP” til fablab@ruc.dk, hvor de beskriver projektet.
* På Roskilde Universitetsbibliotek kan dine elever få adgang til videnskabelige artikler, tidsskrifter og studenterprojekter og få hjælp til emnesøgning.

Vi har vedhæftet en poster, du meget gerne må dele med dine elever eller hænge op relevante steder. Fristen for tilmelding til uge 9 er 14. februar 2025.

Vi ser frem til at høre fra jer og håber at øvelserne på Roskilde Universitet, kunne være spændende for dine elever at deltage i.

**Med venlig hilsen**
**Science på RUC**
*Naturvidenskab i virkeligheden*